《卢叔才相过夜话戏成一首》
宋代·刘一止

七年诗酒恨难同，未省相看作么容。多病襄阳长瑟缩，古心冬夜更龙钟。

已知昔者非今者，莫问渠侬胜我侬。手剪西窗深夜烛，细听吴语话心胸。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。